Палкоўнік ДВП Шакола паведаміў, што ўмовы адбыцьця пакараньня асуджаным Рыжовым ў ПК № 15 адпавядаюць патрабаваньням крымінальна-выканаўчага заканадаўства. Пагроз жыцьцю і здароўю зьняволенага не існуе. Фактаў прадузятага стаўленьня да яго з боку супрацоўнікаў ПК № 15, а таксама акалічнасьцяў, якія перашкаджаюць яго знаходжаньню ў названай установе, ня выяўлена. Гэтыя фармальныя прычыны ляглі ў аснову адмовы перавесьці Рыжова ў іншую калёнію.